b"\n_START_ARTICLE_\nPedro Guerra\n_START_SECTION_\nBiografia\n_START_PARAGRAPH_\n\xc3\x89s fill de Lourdes Mansito P\xc3\xa9rez i de Pedro Guerra Cabrera, el primer president del Parlament de Can\xc3\xa0ries i senador pel Partit Socialista Obrer Espanyol. Simult\xc3\xa0niament a l'escola, va cursar la carrera de m\xc3\xbasica a la filial d'Arafo del Conservatori Superior de M\xc3\xbasica de Tenerife. Posteriorment, va traslladar-se a la seu principal del conservatori a Santa Cruz de Tenerife per especialitzar-se en guitarra i solfeig.\n_START_SECTION_\nInicis a Tenerife\n_START_PARAGRAPH_\nAmb 16 anys va comen\xc3\xa7ar les seves actuacions p\xc3\xbabliques en diferents festes populars de l'illa. La seva primera actuaci\xc3\xb3 d'import\xc3\xa0ncia va tenir lloc en les festes patronals de G\xc3\xbc\xc3\xadmar juntament amb altres grups canaris importants com Taburiente i Los Sabande\xc3\xb1os, i el cantautor Luis Eduardo Aute._NEWLINE_Als 18 d'anys es va mudar a la ciutat universit\xc3\xa0ria de La Laguna, on s'incorpor\xc3\xa0 a la vida musical. El 1985 va formar el Taller Canario de Canci\xc3\xb3n amb Andr\xc3\xa9s Molina, Rogelio Botanz i Marisa Delgado. La primera experi\xc3\xa8ncia discogr\xc3\xa0fica de Pedro Guerra va portar-se a terme el 1985 amb l'\xc3\xa0lbum Nueva Canci\xc3\xb3n Canaria, editat pel Govern de Can\xc3\xa0ries i el Centro de la Cultura Popular Canaria."